向負春遊辭以風雨開霽既久樂事未果因書百言聊以自戲
作者：强至
朝代：宋

paragraphs: 常恨春日少，况遭風雨多。
桃李冷不覺，□□如濁河。
廣陌斷游騎，寂不聞行歌。
方其正雨時，樂事空蹉跎。
晴來又累朝，日暖風祥和。
紅入桃李枝，綠轉池塘波。
何曾到花下，把酒呼青蛾。
屈指九十期，今已一半過。
繫日乏長繩，欲却無神戈。
花落解笑人，謂我前言何。